- Hindi News
- National
- फसल खराबे के मुआवजे की मांग, किसानों ने खुईया उप तहसील कार्यालय घेराव किया
फसल खराबे के मुआवजे की मांग, किसानों ने खुईया उप तहसील कार्यालय घेराव किया
फसलखराबे केमुआवजे की मांग को लेकर किसानों ने बुधवार को चार घंटे तक खुईया उप तहसील का घेराव कर धरना-प्रदर्शन किया। बाद में कार्यवाहक तहसीलदार जगदीश मीणा ने मौके पर पहुंचकर वार्ता की। इसके बाद किसानों ने घेराव समाप्त किया। जिला परिषद सदस्य मंगेज चौधरी ने कहा कि सरकार किसानों के साथ सौतेला व्यवहार कर उन्हें बर्बाद करने पर तुली है। किसानों के कर्ज माफ करना तो दूर सरकार किसानों को फसल का मुआवजा तक नहीं दे रही है। उन्होंने इस संबंध में ग्राम वाइज जारी कि गई राशि की सूची मौके पर उपलब्ध करवाने की मांग रखी। इसके बाद अधिकारियों द्वारा मुआवजे की राशि की सूची किसानों के बीच रखी तब जाकर किसान संतुष्ट हुए। इस दौरान रामप्रताप मेघवाल, किशोर सिंह राठौड़, मांगी सहू, किसन सहारण, प्रताप, अरूण वर्मा, सुरेंद्र बेनीवाल, मांगी, रामेश्वर खिचड़, राकेश नेहरा आदि उपस्थित थे। प्रदर्शन में खुईया के अलावा कोलासर, मिनखदेसर, सुरजनसर, नीमला, थिराना, बालासर, टिडियासर, जोजासर, उदासर, गिरीराजसर, गंगाई, रानीसर, ललानिया के किसानों ने भाग लिया।
नोहर. अधिकारियों से वार्ता करते किसान।
tgl_Latn sot_Latn hin_Deva hin_Deva hin_Deva awa_Deva